पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर में सख्ती के बावजूद कई होटलें चालू हैं। शादियों में बेखौफ दावत भी दी जा रही है। शुक्रवार को पल्लर नगर के 60 फिट रोड पर बनी होटल अमृत ग्रीन में आयोजित शादी में 50 लोग शामिल हुए। मौके पर पार्षद लिखी गाड़ी भी खड़ी थी। मैसेज सोशल मीडिया वायरल हुआ तो मौके पर पुलिस पहुंची थी। हलवाई खाना छोड़कर भाग निकला। दूल्हा-दुल्हन तक नहीं मिले।
हालांकि क्षेत्रीय पार्षद ने मौके पर मौजूद होने की बात को नकारा है। उधर पल्लर नगर के एक युवक ने बताया कि हम इसी क्षेत्र में रहते है हमारे सामने से ही भारी भीड़ के साथ बैंड-बाजों से बारात निकली थी और होटल में पहुंची थी। सूचना लगते ही मौके पर थाने के दो जवान पहुंचे थे, जो समझाइश देकर लौट आए थे। लेकिन कुछ देर बाद मौके पर थाने से बल पहुंचा। इसके बाद हाेटल कर्मचारियों से बातचीत हुई, लेकिन कोई कार्रवाई नहीं हुई।
राऊ में हुए थे तीन पहले दो मामले दर्ज
शहर से नजदीक राऊ इलाके में दो जगह शादी समारोह में पहुंचकर कार्रवाई करते हुए आयोजकों के खिलाफ केस दर्ज किया था है। एक जगह जब पुलिस पहुंची तो पता चला कि शादी हो रही थी, लेकिन दूसरी जगह तो शादी हो चुकी थी और लोगों को बुलाकर शादी जैसा जश्न मनाते हुए खाना खिलाया जा रहा है था । पुलिस जब मौके पर पहुंची थी तो यहां 50 से ज्यादा मेहमान मिले थे । पुलिस ने दोनों परिवारों के खिलाफ मामला दर्ज किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn